Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: módon az Engedélyes viseli. Az Engedélyes legfelsõ vezetõ szerveinek kell biztosítaniuk az atomenergiáról szóló 1996. évi CXVI. törvény 10. § (1) bekezdésében megfogalmazott felelõsség átfogó és
Paragraph Index: 1941

f) a fenti változtatások kombinációját. 5.087. Ha a fenti változtatásokat az üzemeltetõ szervezet nem végleges jelleggel hajtja végre és ezt a változtatást leíró dokumentációban rögzítik, akkor az átalakítás ideiglenesnek tekinthetõ. 5.12.2. Az átalakítások belsõ szabályozása 5.12.2.1. Rendszerek és rendszerelemek átalakításának kezelése 5.088. Az átalakítások elõkészítését, tervezését, engedélyeztetését, irányítását, végrehajtását, ellenõrzését, értékelését és felülvizsgálatát írott és jóváhagyott eljárásrendben kell szabályozni. A szabályozásnak figyelembe kell vennie az átalakításban érintett rendszer, rendszerelem vagy kísérleti berendezés biztonsági osztályba sorolását és az átalakítással érintett funkciónak a biztonságra gyakorolt hatását. 5.089. A kutatóreaktor felhasználói az általuk üzemeltetett kísérleti berendezést vagy annak biológiai védelmét csak az üzemeltetõ szervezet vezetõjének jóváhagyása után alakíthatják át. 5.090. Az üzemeltetõ szervezetének megváltoztatása elõtt elemezni kell a változtatás hatásait a biztonságra és a felelõsség kérdéskörére. 5.091. Átalakítást végrehajtani csak a biztonságra gyakorolt hatás elemzését és annak rögzített eljárásrend szerinti jóváhagyását követõen szabad, a szervezet megváltoztatásakor az elemzésnek a felelõsség kérédéskörére, illetve annak biztonságra gyakorolt hatására is ki kell terjednie. A biztonságra gyakorolt hatást mind az átalakítás megvalósítását követõ, mind az átalakítás megvalósítása során betartandó üzemeltetési feltételekre és korlátokra vonatkozóan elemezni és értékelni kell. 5.092. Az átalakítások végrehajtása során biztosítani kell, hogy az üzemviteli feltételek és korlátok túllépésére legföljebb az átalakítást megalapozó biztonsági elemzésben igazolt és jóváhagyott mértékig kerüljön sor. 5.12.2.2. Szervezeti és vezetési átalakítások kezelése 5.093. Az Engedélyesnek törekednie kell arra, hogy az üzemeltetés stabilitása érdekében csak nagyon indokolt esetben történjen változtatás a kutatóreaktor biztonságáért felelõs szervezetben. 5.094. A változtatások bevezetése elõtt megfelelõ elemzések elvégzése szükséges a változás biztonságra gyakorolt hatásainak megítélése céljából. 5.095. A szervezet átalakítás bevezetésének elõfeltétele, hogy a létesítmény mûködését és mûködtetését általánosan és részleteiben szabályozó dokumentumok aktuális változatai rendelkezésre álljanak, a szabályozásban megvalósított változtatások hatásai elemezve és értékelve legyenek, a szükséges engedélyek jogerõre emelkedjenek, továbbá a személyzet ismerje a szervezet módosítása miatt a szabályozásban bekövetkezett változásokat. 5.096. Biztosítani kell a személyzet és a vezetés közötti folyamatos információáramlást a bevezetett változtatások értékelése és a szükséges korrekciók elõkészítése érdekében. Ebbe a folyamatba be kell kapcsolni a hatóságokat és egyéb érintett szervezeteket is. 5.12.3. Az átalakítás felülvizsgálata, dokumentálása 5.097. Az átalakítás felülvizsgálatát meg kell valósítani. Az átalakítások felülvizsgálatára nem jelölhetõk ki olyan személyek, akik az átalakítás terveinek kidolgozásában részt vettek. 5.098. Az átalakításban érintett rendszerek, rendszerelemek, kísérleti berendezések és szervezet dokumentációját módosítani kell, vagy az átalakítások figyelembevételével újra ki kell adni. E dokumentumok jóváhagyása az eredetivel azonos módon történjen. 5.099. Az ideiglenes átalakításokat évente felül kell vizsgálni, mennyiségüket az operatív üzemviteli személyzet számára kezelhetõ szinten kell tartani. 5.13. SUGÁRVÉDELEM 5.13.1. A sugárvédelmi tevékenység 5.100. Az üzemeltetõ szervezet vezetésének jóvá kell hagynia a sugárvédelmi tevékenységek teljes körére kiterjedõ üzemeltetési utasításokat és eljárásrendeket. A sugárvédelmi dokumentáció az alábbi fõ követelmények megvalósítását szolgáló tevékenységeket, felelõsségeket tartalmazza:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes